U Z N E S E N I E
z rokovania obecného zastupiteľstva v Margecanoch konaného dňa 23.6.2014

Uznesenie číslo: 26

Obecné zastupiteľstvo 

A. B e r i e   n a   v e d o m i e 
1. plnenie rozpočtu obce za rok 2013.
2. správu nezávislého audítora o overení ročnej účtovnej závierky  a konsolidovanej účtovnej závierky k 31.12.2013.
3. správu audítora k súladu konsolidovanej účtovnej závierky obce  za rok 2013 s výročnou správou obce za konsolidovaný celok.
4. stanovisko hlavného kontrolóra obce k záverečnému účtu obce za rok 2013.
5. plnenie rozpočtu obce za obdobie 1-3/2014.

B. S c h v a ľ u j e
1. záverečný účet obce za rok 2013.
2. celoročné hospodárenie obce za rok 2013 bez výhrad.
3. použitie prebytku rozpočtu  obce za rok 2013 po vylúčení nevyčerpaných prostriedkov zo ŠR , na tvorbu  rezervného fondu vo výške 58 791,10 €.  
4. rozpočtové opatrenie č.1.
5. odpredaj pozemku vo vlastníctve obce podľa GP č. 34605045-55/2013 zo dňa 22.11.2013 a to časť parcely C-KN č. 7/51- ostatné plochy k. ú. Margecany - diel č. 12 o výmere 308 m2, ktorý bude pričlenený k parcele C-KN č. 7/58 - ostatné plochy, do vlastníctva žiadateľa Mgr. Kaľavského Alfonza, nar.3.8.1959 bytom Hôrka 40/16, 055 01 Margecany, za cenu 0,70 € m2  ako prípad hodný osobitného zreteľa podľa § 9a ods. 8 písm. e) zákona 138/1991 Zb. o majetku obcí v znení neskorších zmien a doplnkov. 
Dôvody hodné osobitného zreteľa: 
- uvedený pozemok bol majetkom nebohých rodičov žiadateľa a užíva ho od roku 1976.
Vklad do katastra nehnuteľností zrealizuje a uhradí kupujúci.
6. odpredaj pozemkov vo vlastníctve obce podľa GP č. 34605045-1/2014 zo dňa 31.1.2014 a to časť parcely E-KN 70112/2 – orná pôda a to diel č. 7 o výmere 25 m2, ktorý sa pričleňuje k novovytvorenej parcele C-KN č. 117/5 – zastavané plochy a nádvoria a diel č. 8 o výmere 41 m2, ktorý sa pričleňuje k novovytvorenej parcele C-KN č. 117/6 - zastavané plochy a nádvoria a ďalej odpredaj časti parcely C-KN č. 728/1 - zastavané plochy a nádvoria a to diel č. 1 o výmere 9 m2, ktorý sa pričleňuje k novovytvorenej parcele C-KN č. 728/11 - zastavané plochy a nádvoria v k. ú. Margecany, pre žiadateľa MUDr. Karola Földeša, nar.29.4.1947 bytom Dlhá 23, 055 01 Margecany, za cenu 10 € / m2  ako pozemku zastavaného stavbou a priľahlého pozemku k stavbe s. č. 526 vo vlastníctve kupujúceho, podľa § 9a ods.8 písm. b) zákona 138/1991 Zb. o majetku obcí v znení neskorších zmien a doplnkov.  Vklad do katastra nehnuteľností zrealizuje a uhradí kupujúci.
7.  prenájom nebytových priestorov na ulici Obchodnej č. 6 , miestnosť č.2.16  pre žiadateľa YPB s.r.o. Kopčianska 10 Bratislava v zmysle žiadosti č. 371/2014 zo dňa 2.4.2014  za účelom zriadenia kancelárie,  ako  prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou od 1.7.2014.   Výška  nájmu 12 €  / m2 ročne. Dôvody hodné osobitného zreteľa: 
-  záujem obce o navrhovaný účel využitia priestorov.
8. poskytnutie nenávratného finančného príspevku pre PhDr. Sokolského Stanislava na nákup prídavného zariadenia Speedy-B26 k invalidnému vozíku vo výške 150 € z položky reprezentačné poslanci. Finančný príspevok je žiadateľ povinný zúčtovať do 15.12.2014, nepoužitý finančný príspevok vrátiť  obci do 31.12.2014.
9. za člena komisie pre kultúru, šport, školstvo, prácu s mládežou a sociálne otázky Ivetu Žoldákovú, bytom Dlhá 24 Margecany.
10. plán kontrolnej činnosti hlavného kontrolóra na obdobie II. polroka 2014.
11. zámer odkúpenia nehnuteľnosti – rodinný dom súpisné č. 406, nachádzajúci sa k. ú. Margecany, na parcele č. 580/38, zapísanej na LV č. 562.
12. poskytnutie dotácie pre TJ Lokomotíva Margecany vo výške 1000 € na zakúpenie autobusu.
13. odkúpenie parcely č. E – KN 1702, druh pozemku orná pôda v k. ú. Margecany o výmere 3077 m2  vo vlastníctve Ing. Vaščák Ján, Jarná 195/46 Margecany, za cenu 1800 € a to v členení  2400 m2 za  111,60 € a 677 m2 za 1688,40 €, v súvislosti s investičným zámerom na cintoríne .
14. prenájom nebytových priestorov v budove OcÚ Obchodná 7, časť miestnosti č.217  a v budove komunitného centra Partizánska 33, pre žiadateľa   spoločnosť IP – tech s.r.o. Kojšov,  za účelom umiestnenia technického zariadenia a umiestnenia a prevádzkovania antén  na strechách  objektov v zmysle žiadosti č.555/2014 zo dňa 9.6.2014, ako  prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou od 1.7.2014.   Výška  nájmu 1 €  mesačne. Dôvody hodné osobitného zreteľa: 
-  záujem obce o navrhovaný účel využitia priestorov – prenos a poskytovanie služieb pre obecný úrad a občanov obce. Inštalácia zariadení sa bude realizovať za prítomnosti zástupcu obce. 
15. preradenie majetku- skatepark z evidencie ZŠ s MŠ Školská 20 Margecany do evidencie obce Margecany.
16. vyradenie majetku ZŠ s MŠ Školská 20 Margecany v celkovej hodnote 820,78  €.
17. VZN o poskytovaní sociálnej pomoci obyvateľom obce Margecany.

C. S ú h l a s í
1. so zámenou pozemkov medzi Mgr. Margitou Slovinsku, p. Petrom Fabricim a obcou Margecany podľa geometrického plánu č. 37176528-5/2014 zo dňa 15. 2. 2014 a to formou trojzámeny, kde obec po zámene získa časť parcely C-KN č. 362/11 vo vlastníctve Mgr. Margity Slovinskej, Obchodná 6, Margecany a to diel č. 5 o výmere 1 m2, ktorý sa pričleňuje k parcele C-KN č. 362/12, zastavané plochy a nádvoria. Časť parcely C-KN č. 362/1, zastavané plochy a nádvoria, vo vlastníctve obce, a to diel č. 8 vo výmere 1 m2, ktorý sa pričleňuje k parcele C-KN č. 362/10, zastavané plochy a nádvoria sa prevedie na p. Petra Fabriciho, Obchodná 6, Margecany, ktorý zároveň prevedie časť parcely C-KN č. 362/10 a to diel č. 2 vo výmere 1 m2, ktorý sa pričleňuje k parcele C-KN č. 362/10, zastavané plochy a nádvoria, k. ú. Margecany na Mgr. Margitu Slovinskú. Diel č. 8 odčlenený od parcely C-KN č. 362/1, zastavané plochy a nádvoria, vo vlastníctve obce sa prevádza ako pozemok zastavaný stavbou garáže vo vlastníctve p. Petra Fabriciho, Obchodná 6, Margecany, podľa § 9a ods. 8 písm. b) zákona 138/1991 Zb. o majetku obcí v znení neskorších zmien a doplnkov. Náklady spojené s predložením návrhu na vklad do katastra nehnuteľností znášajú žiadatelia.

D. D á v a 
1. predbežný súhlas na prenájom nebytových priestorov v prvom podzemnom podlaží budovy s. č. 135 na ulici Školská 2 pre žiadateľa  Dalkia Východné Slovensko s.r.o. Košice, za účelom vybudovania lokálnej kotolne. Výška nájmu 9 €  / m2 ročne. K nájomnej zmluve je žiadateľ povinný predložiť  technickú dokumentáciu a súhlas   BD Plus s.r.o. Krompachy ako stavebníka v zmysle Zmluvy o nadstavbe domu zo dňa 11.2.2014. 

E. R u š í
1. členstvo Vladimíra Uličného, bytom Dlhá 26 Margecany, v komisii pre výstavbu, verejný poriadok, životné prostredie, cestovný ruch a iné vzťahy, na základe vlastnej žiadosti.
2. uznesenie č.25/2014/B-23 vo veci odkúpenia pozemku od Ing. Jána Vačšáka, bytom Jarná 195/46 Margecany.

F. P o v e r u j e
1. starostu obce podpisom Zmluvy o uzavretí budúcej zmluvy (Zmluvy o zriadení vecného bremena) v prospech budúceho oprávneného: Východoslovenská distribučná, a.s., Mlynská 31, 042 91 Košice, IČO: 36 599 361 na pozemkoch C KN č. 128/3, zastavané plochy a nádvoria, č. 728/1, zastavané plochy a nádvoria, č. 736, zastavané plochy a nádvoria a č. 99/1, ostatné plochy, k. ú. Margecany za účelom uloženia podzemného elektrického vedenia a príslušenstva - vecné bremeno sa zriadi bezodplatne.
2. predsedov komisií obce zvolať spoločné zasadnutie na deň 26.6.2014.

	Ing. Igor Petrik
                                                                                                       starosta obce

Starosta obce pozastavil výkon uznesenia obecného zastupiteľstva v zmysle zákona č.369/1990 Zb. o obecnom zriadení v znení neskorších predpisov:

B. S c h v a ľ u j e
17. VZN o poskytovaní sociálnej pomoci obyvateľom obce Margecany.

Odôvodnenie:
Starosta obce pozastavil výkon uznesenie obecného zastupiteľstva  na základe stanoviska obecnej zmluvnej právnej kancelárie , ktorá nedoporučuje predmetný návrh VZN  schváliť z dôvodu nesúladu so zákonom.